সঙ্গত কারণেই অর্থমন্ত্রী দেশে কোনো গরিব মানুষ দেখতে পান না। গত ১০ বছরে দ্রব্যমূল্য বাড়েনি বলেও উদ্ভট দাবি করেছেন। আল্লাহ এই জাতিকে সত্যি কিছু আজব চিজ উপহার দিয়েছেন, তন্মধ্যে এই অর্থমন্ত্রী একটি। তিনি শেয়ারবাজারের ৩০ লাখ বিনিয়োগকারী যারা সর্বস্বান্ত হয়েছিলেন, তাদেরকে ফটকাবাজ বলে গালি দিয়েছিলেন। হলমার্ক চার হাজার কোটি টাকা সোনালী ব্যাংক থেকে তুলে নিলে তিনি এটাকে পিনাট বলেছিলেন। তার অর্থমন্ত্রিত্বকালীন সময়ে সাড়ে ছয় লাখ কোটি টাকা বিদেশে পাচার হয়েছে, এক লাখ কোটি টাকা শেয়ারবাজার থেকে লুট হয়েছে, এক লাখ কোটি টাকা খেলাপি ঋণ হয়েছে, কেন্দ্রীয় ব্যাংক থেকে ৮০০ কোটি টাকা চুরি হয়েছে, কয়েকটি ব্যাংক দেউলিয়া হয়েছে। এত কিছুর পরও এ লোকটি যে ভঙ্গিতে হাসেন, তা দেখে জাতির পিত্তি জ্বলে ওঠে।